Алесандра Д’яманці

**Алеса́ндра Д’яма́нці** (;  2 траўня 1983 году, Прата, Італія) — колішні італьянскі футбаліст, паўабаронца. Мае на сваім рахунку матчы ў складзе нацыянальнай зборнай Італіі.

## Кар’ера

### Раньнія гады
Алесандра Д’яманці зьяўляецца выхаванцам футбольнай акадэміі «Санта-Лючыя», дзе працаваў ягоны бацька, Лючана, які ў свой час выхаваў іншага вядомага футбаліста — Крыстыяна В’еры. Улетку 1997 году Д’яманці перайшоў у клюб «Прата». І праз тры сэзоны, 14 траўня 2000 году дэбютаваў у асноўным складзе каманды ў матчы супраць «Навары» (0:0). 2 ліпеня 2000 году Алесандра быў арандаваны «Эмпалі». Пасьля заканчэньня першынства, Д’яманці вярнуўся ў «Прата», дзе 19 жніўня 2001 году згуляў сваю першую сустрэчу ў Кубку Італіі супраць «К’ева». 26 верасьня 2001 году Алесандра быў арандаваны клюбам сэрыі D «Фучэк’ё», дзе правёў 24 гульні й забіў 3 галы. Улетку 2002 году паўабаронца ў чарговы раз вярнуўся ў «Прата», дзе згуляў толькі дзьве сустрэчы.

1 студзеня 2003 году Д’яманці быў арандаваны, з правам выкупу кантракту, дублем «Фіярэнтыны». Там ён дэбютаваў 16 лютага 2003 году ў матчы супраць «Імалезэ». «Фіярэнтына», аднак, прыняла рашэньне не выкупляць кантракт Алесандра з-за двух эпізодаў узьнікненьня ў футбаліста прыступаў пнэўматораксу. Пасьля гэтага ён вярнуўся ў «Прата», зь якім падпісаў 5-гадовы кантракт. 5 ліпеня 2004 году Д’яманці падпісаў трохгадовы кантракт з клюбам «Альбіналефэ», што выкупіў палову правоў на футбаліста. Там ён дэбютаваў 2 кастрычніка ў матчы супраць «Бары» (1:1). Усяго за сэзон Алесандра правёў 18 сустрэч. У першай палове наступнага сэзону гулец рэдка выходзіў на поле, і 31 студзеня ён быў арандаваны сваім былым клюбам, «Прата».

### «Ліворна»
9 ліпеня 2007 году Д’яманці перайшоў у клюб Сэрыі А, «Ліворна». 25 жніўня ён дэбютаваў у асноўным складзе, выйшаўшы на замену ў матчы супраць «Ювэнтуса», дзе ягоная каманда прайграла зь лікам 1:5. 24 лютага 2008 году Алесандра забіў першы мяч за клюб, забіўшы са штрафнога ў матчы супраць «Напалі».

### «Ўэст Гэм Юнайтэд»
28 жніўня 2009 году Д’яманці быў набыты ангельскім клюбам «Ўэст Гэм Юнайтэд», падпісаўшы кантракт на 5 гадоў. 12 верасьня ён дэбютаваў у складзе каманды ў матчы супраць «Ўігана Атлетыка» (0:1).

### «Брэшыя»
Пасьля таго, як «Ўэст Гэм» узначаліў Абрагам Грант, Д’яманці правёў яшчэ адзін матч за клюб і перайшоў у «Брэшыю» за 2,2 млн эўра; кантракт быў падпісаны да 2015 году. 29 жніўня ён дэбютаваў у складзе клюбу ў матчы супраць «Пармы» (0:2).

### «Балёньня»
1 жніўня 2011 году Алесандра перайшоў у склад «Балёньні», якая заплаціла за трансфэр футбаліста 1,5 мільёны эўра.

### «Гуанчжоў Эвэргранд»
7 лютага 2014 году «Балёньня» і «Гуанчжоў Эвэргранд» афіцыйна абвесьцілі пра складаньне дамовы між клюбамі на пераход гульца ў кітайскі клюб з трансфэрным коштам 6,9 млн эўра.

## Міжнародная кар’ера
14 лістапада 2010 году Д’яманці быў выкліканы ў склад зборнай Італіі. 17 лістапада ён дэбютаваў у складзе каманды ў сустрэчы супраць зборнай Румыніі, дзе правёў першы тайм і быў заменены Даніелем Дэ Росі. Сустрэча скончылася ўнічыю 1:1.

## Дасягненьні
**«Гуанчжоў Эвэргранд»**:
* Чэмпіён Кітаю: 2014

## Крыніцы

## Вонкавыя спасылкі
* Статыстыка на EPSN Soccernet
* Профіль на tuttocalciatori.net

Катэгорыя:Італьянскія футбалісты